Jesusliefde – Finesse Meisie
Hierdie week sal jy saamstem jy sien partykeer Jesus se Woord as boring. Jy verstaan omtrent niks van wat die dominee wil sê nie. Hy praat Grieks vir jou en jy gee sommer halfpad deur die diens op, omdat jy nie seker is wat hy bedoel nie en ook twyfel in jou eie geloof.
Almal praat van "seeing is believing", maar as daar een Persoon is in wie jy al jou vertroue kan plaas, dan is dit Jesus. Wanneer jy in Hom glo, sal Hy jou om die lyf vat en 'n pad saam met jou stap. Julle sal 'n verhouding bou wat jou nooit sal teleurstel nie.
Jip, jou beste vriendin het dalk jou vertroue gebreek met iets wat sy gedoen of gesê het, maar Jesus sal dit nooit doen nie. Hy wil net die beste vir jou hê. Hy is die beste vriend wat jy kan saamvat op jou road trip deur die lewe.
Jou lewe lê nog voor en jy gaan nog baie dorings op jou paadjie moet plattrap. Partykeer gaan dit lyk asof alles teen jou is en dit is unfair. Maar spring op die rug van Jesus en Hy sal jou oor die dorings help.